|  |  |  |  |  |
| --- | --- | --- | --- | --- |
| Številka: | 43001-490/2019-05 |  | oznaka naročila: | D-11/20 G  |
| Datum: | 28.02.2020 |  | MFERAC: | 2431-20-000064/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Rekonstrukcija mostu čez Potok (GO0181) v Podkraju na R3 621/1412 v km 14,818** |

**Vprašanje:**

**JN001014/2020-W01 - D-011/20; Rekonstrukcija mostu čez Potok (GO0181) v Podkraju na R3 621/1412 v km 14,818, datum objave: 19.02.2020**

**Datum prejema: 28.02.2020   09:25**

pozdravljeni!

Kot referenco navajate:
b) Novogradnjo ali rekonstrukcijo državne ali lokalne ceste (nevezana nosilna plast, vezana nosilna, zaporna in obrabna asfaltna plast) v dolžini vsaj 50 m in širini asfaltnega vozišča nad 5m

Referenčni posel iz točke a in b, ki ga je izvedel neposredno sam ali s sodelovanjem drugih gospodarskih subjektov (podizvajalcev) mora izkazati ponudnik (pri skupni ponudbi katerikoli partner).

Torej če pravilno razumeno, Asfalter (naš podizvajalec), ki je asfaltiral na našem referenčnem objektu, MORA v tem razpisu sodelovati kot partner?!
Če trditev drži, lahko ta isti podizvajalec nastopa z zgolj enim ponudnikom. S tem pristopom omejujete konkurenco in dajete prednost ponudniku, ki bo šel v partnerski nastop z asfalterjem, ki ima asfaltno bazo najbližje objektu, ki ga razpisujete. To je diskriminatorno in omejevanje konkurence!

Pričakujem spremembo razpisne dokumentacije, saj samo asfaltiranje ni ključno pri sami izvedbi premostitvenih objektov!

**Odgovor:**

V vašem primeru ni potrebno, da asfalter sodeluje kot partner. Iz Navodil za pripravo ponudbe je jasno razvidno, da je moral referenčni posel iz točke b) Navodil za pripravo ponudbe ponudnik izvesti sam ALI s sodelovanjem drugih gospodarskih subjektov (podizvajalcev), zato sprememba razpisne dokumentacije ni potrebna.